

 REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

**NAČELNICA OPĆINE**

KLASA:022-05/14-02/38

URBROJ:2188/12-03/01-14-1

Tovarnik, 17. prosinca 2014. god.

 **VIJEĆNICIMA OPĆINSKOG VIJEĆA**

 **OPĆINE TOVARNIK**

 **-svima-**

PREDMET: **Prijedlog Analize stanja sustava zaštite i spašavanja na području Općine Tovarnik u 2014. godini**

PREDLAGATELJ: **Načelnica Općine Tovarnik**

PRAVNA OSNOVA: **čl. 28. St. 1. Zakona o zaštiti i spašavanju ( NN 174/04,79/07,38/09 i**

 **127/10 )**

NADLEŽNOST ZA DONOŠENJE: **Općinsko vijeće**

TEKST PRIJEDLOGA: **u prilogu**

OBRAZLOŽENJE: **na sjednici Općinskog vijeća**

 **NAČELNICA OPĆINE TOVARNIK**

 **Ruža Veselčić-Šijaković**



 REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

 **OPĆINSKO VIJEĆE**

KLASA: 021-05/14-03/34

URBROJ: 2188/12-04-14-1

Tovarnik, 23.12.2014.

Temeljem čl. 31. Statuta Općine Tovarnik (Službeni vjesnik Vukovarsko-srijemske županije br. 4/13, 14/13) i čl. 28. st. 1. Zakona o zaštiti i spašavanju (NN br. 174/04, 79/07, 38/09 i 127/10), Općinsko vijeće Općine Tovarnik, na svojoj 10. sjednici održanoj dana 23. 12. 2014. godine, donosi:

**ANALIZU STANJA**

**SUSTAVA ZAŠTITE I SPAŠAVANJA NA PODRUČJU OPĆINE TOVARNIK U 2014. GODINI**

 **1. UVOD**

Sustav zaštite i spašavanja je oblik pripremanja i sudjelovanja sudionika zaštite i spašavanja u reagiranju na katastrofe i velike nesreće, te ustrojavanja, pripremanja i sudjelovanja operativnih snaga zaštite i spašavanja u prevenciji, reagiranju na katastrofe i otklanjanju mogućih uzroka i posljedica katastrofa.

Jedinice lokalne i područne (regionalne) samouprave, u okviru svojih prava i obveza utvrđenim Ustavom i Zakonom o zaštiti i spašavanju, uređuju, planiraju, organiziraju, financiraju i provode zaštitu i spašavanje.

Člankom 28. Zakona o zaštiti i spašavanju (NN br. 174/04, 79/07, 38/09 i 127/10) definirano je da predstavnička tijela jedinice lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanje sustava zaštite i spašavanja, donose smjernice za organizaciju i razvoj istog na svom području, utvrđuju izvore i način financiranja, te obavljaju i druge poslove zaštite i spašavanja utvrđene zakonom.

**2. STANJE PO VAŽNIJIM SASTAVNICAMA SUSTAVA ZAŠTITE I SPAŠAVANJA**

2.1STOŽER ZAŠTITE I SPAŠAVANJA

Stožer zaštite i spašavanja je održao jednu sjednicu i to 11. 03. 2014. godine.

Na sjednici se raspravljalo o Izvješću o provedenim mjerama u protekloj zimskoj sezoni, usvojen je Plan Stožera ZiS, te su obavljene pripremne radnje u svezi predstojeće protupožarne sezone.

Također, dogovoreno je i izvršeno osposobljavanje članova Stožera u Iloku 17. i 18. 03. 2014.

2.2 POSTROJBA CIVILNE ZAŠTITE

Ustroj i broj pripadnika organiziranih snaga civilne zaštite Općine Tovarnik određen je temeljem Procjene ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća i Pravilnika o ustroju, popuni i opremanju postrojbi CZ i postrojbi za uzbunjivanje (NN br. 111/07).

 Navedenim dokumentima, za područje Općine Tovarnik, ustrojen je **tim CZ opće namjene koji broji 42 obveznika** i u kojemu nije bilo izmjena tijekom 2014. godine.

Smotriranje Tima CZ opće namjene Općine Tovarnik je izvršeno 25. 04. 2014. godine.

2.3. PREVENTIVA I PLANOVI CIVILNE ZAŠTITE

Na osnovu Smjernica rada za 2014.godinu i na osnovu usvojene Procjene ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća, a na osnovu Zakona o zaštiti i spašavanju u tijeku je izrada dokumenata za područje općine Tovarnik i to izrada/ažuriranje i usklađivanje Procjene ugroženosti, Plana zaštite i spašavanja i Plana civilne zaštite sa Braniteljskom zadrugom «Aktivan život» iz Vinkovaca.

Za angažiranje pokretnina odnosno materijalno tehničkih sredstava pravnih osoba u slučaju katastrofa i velikih nesreća, općina Tovarnik, odnosno Stožer zaštite i spašavanja, koristio je teklićku službu. Pripadnici teklićke službe su upoznati sa svojim zadacima i u svakom trenutku mogu izvršiti zadatak koji se stavlja pred njih.

Općinska uprava je, u sklopu redovnih aktivnosti, izvješćivale i upoznavale građane sa aktivnostima vezanim za zaštitu i spašavanje (zaštita od požara u tijeku žetve strnih usjeva, obrana od poplave, turistička sezona i zimska služba).

Građani su također upoznati o uvođenju i značaju jedinstvenog broja 112, a vlasnici i korisnici objekata u kojima se okuplja veći broj ljudi o postavljanju na vidljivom mjestu na svojim objektima obavijesti o novim znakovima za uzbunjivanje.

Upoznavanje građana provođeno je putem sredstava javnog informiranja.

2.4. SKLONIŠTA

Općina Tovarnik je zakonsku obvezu, da na svom području osigura uvjete za sklanjanje ljudi, materijalnih, kulturnih i drugih dobara, ispunila na način da je osigurala lokacije za tu namjenu (prostori za sklanjanje – u prilogu).

S ciljem stvaranja uvjeta za sklanjanje ljudi i materijalnih dobara u slučaju prirodnih, tehničko-tehnoloških katastrofa i velikih nesreća poduzete su aktivnosti i izdvojena financijska sredstva iz Proračuna za tu namjenu.

**3. VATROGASTVO**

**Dobrovoljno vatrogasno društvo Tovarnik ima 35 članova, od toga 28 operativnih članova.**

**Vatrogasna postrojba dobrovoljnog vatrogasnog društva Tovarnik raspolaže s dva vatrogasna vozila, koja su tehnički ispravna, registrirana i opremljena potrebnom opremom.**

DVD Tovarnik je imao ove godine **5 vatrogasnih intervencija** koje je vrlo uspješno odradilo bez pomoći Javnih vatrogasnih postrojbi na području naselja Tovarnik i Ilača.

Od 5 navedenih intervencija, 3 su bile protupožarne, 1 uklanjanje stabla i 1 ispumpavanje vode za vrijeme velikih oborina.

Na svaku intervenciju izlazi između 8 i 12 vatrogasaca.

Osim intervencija na području Općine, DVD Tovarnik u suradnji s CZ i SZiS, te dobrovoljnom odazivu mještana općine, imao je dvije intervencije na području Općine Gunja koje je bilo pogođeno katastrofalnim poplavama u svibnju 2014. godine.

Radilo se, uglavnom, o ispomoći na punjenju vreća s pijeskom za pojačavanje nasipa.

Na obje intervencije bilo je ukupno oko 130 ljudi.

Općinsko vijeće Općine Tovarnik svojim proračunom za 2014. godinu za rad DVD-a Tovarnik osiguralo je sredstva u iznosu od **117.716,01 kuna.**

Općina Tovarnik je osigurala sredstva za provedbu Plana motrenja, čuvanja i ophodnje građevina i površina otvorenog prostora za koje prijeti povećana opasnost od nastajanja i širenja požara.

**4. UDRUGE OD ZNAČAJA ZA ZAŠTITU I SPAŠAVANJE**

U 2014. godini Stožer zaštite i spašavanja Općine Tovarnik je u izravnim kontaktima s udrugama građana od značaja za zaštitu i spašavanje („Vinko Paulski“ – humanitarna udruga, „Vepar“ Tovarnik – lovačka udruga, „Zec“ Ilača- lovačka udruga i „Optimus“ Tovarnik – udruga mladih), sukladno podnesenim i prihvaćenim razvojnim projektima te podacima koje se odnose na daljnje materijalno tehničko i kadrovsko jačanje udruge, u dijelu od značaja za sustav zaštite i spašavanja, **utvrdio aktivnosti**, a Općina iste **financirala** iz Proračuna Općine Tovarnik u 2014. godini.

Osim toga, tijekom 2014. godine sufinancirane su djelatnosti udruga u dijelu koji je namijenjen jačanju sposobnosti za zaštitu i spašavanje na području nadležnosti Općine Tovarnik.

**5. SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVNE DJELATNOSTI**

Službe i pravne osobe koje se zaštitom i spašavanjem bave u okviru redovne djelatnosti predstavljaju okosnicu sustava zaštite i spašavanja na području Općine. Službe i pravne osobe koje imaju zadaće u sustavu zaštite i spašavanja, a osobito one u vlasništvu Općine uključivale su se tijekom 2014. godine u sustav zaštite i spašavanja kroz redovnu djelatnost, posebno u slučajevima angažiranja prema Planu djelovanja civilne zaštite:

* Agro – Tovarnik, poljoprivredno poduzeće
* PZ Ilača
* „Kožul“ Tovarnik, građevinski obrt
* „Filić“ Ilača, prijevoznički obrt
* „Bruner“ Ilača, trgovački obrt
* Pekarna „Tovarnik“
* „Izlazeće sunce“ Tovarnik, ugostiteljski obrt
* „Noturno“ Tovarnik, ugostiteljski obrt

**6. ZAKLJUČAK**

**Temeljem ove Analize stanja sustava zaštite i spašavanja na području Općine Tovarnik može se zaključiti da je isto zadovoljavajuće u okolnostima u kojima se nalazimo i s obzirom na mogućnosti Općine Tovarnik. Ipak, uvijek treba težiti k tome da sustav zaštite i spašavanja svake godine bude što bolji.**

**Potrebno je učiniti dodatne napore kako bi se DVD Ilača ponovno stavio u funkciju, ili za početak, da se njegovi bivši članovi priključe DVD-u Tovarnik, a sve u cilju što bolje, kvalitetnije i efikasnije zaštite od požara.**

**Smjernicama za razvoj i organizaciju sustava zaštite i spašavanja Općine Tovarnik, za narednu godinu, utvrdit će se potrebne aktivnosti, pravci djelovanja i financijska sredstva kojima je cilj što kvalitetniji razvoj istog.**

 **PREDSJEDIK OPĆINSKOG VIJEĆA**

 **Marinko Beljo**